b'\n_START_ARTICLE_\nMin Nan\n_START_SECTION_\nTsina at Taiwan\n_START_PARAGRAPH_\nSinasalita ang Min Nan at mga wikain (diyalekto) nito sa katimugang bahagi ng Fujian, sa tatlong timo-silangang kondado ng Zhejiang, sa kapuluang Zhoushan ng palaot mula sa Ningbo ng Zhejiang, at sa rehiyong ng Chaoshang sa Guandong._NEWLINE_Ang isang uri ng Min Nan na mayroong kahalintulad sa ginagamit na salita sa katimugan ng Fujian ay ang Hokkien Taiwanes, kung saan katutubong pangalan nito ang T\xc3\xa2i-o\xc3\xa2n-o\xc4\x93 o H\xc5\x8d-l\xc3\xb3-o\xc4\x93. Timog Min ang pangunahing wika ng mga Hoklo, ang pangunahing etnisidad ng Taiwan.\n_START_SECTION_\nTimog-Silangang Asya\n_START_PARAGRAPH_\nMarami sa mga inmigranteng Tsino sa Timog-Silangang Asya ang mga tagapagsalita ng Min Nan. Karamihan sa mga inmigranteng etnikong Tsino sa rehiyong iyon ay mga Hoklo mula sa katimugan ng Fujian. Sa pangkalahatan, kilala ang Min Nan mula sa timog ng Fujian bilang Hokkien, Fukien o Fookien sa Timog-Silangang Asya. Karamihan sa mga etnikong Tsino sa labuwad na iyon ay nagmula rin sa rehiyong ng Chaoshan sa Guangdong at nakakapagsalita ng Teochew na isang uri ng Min Nan sa rehiyong iyon. Ang Hokkien Pilipino ang katutubong wika ng halos 98% ng komunidad na Tsino Pilipino sa Pilipinas na tinatawag na Lan-nang o L\xc3\xa1n-l\xc3\xa2ng-o\xc4\x93 (ang wika ng aming madla)._NEWLINE_Ang mga tagapagsalita ng Min Nan ang bumubuo sa pinakamalaking mayoridad ng Tsino sa Singgapura, kung saan ang mga Hoklo at pinakamalakinf pangkat at pumapangalawa naman ang mga Teochew.'